laion/Wikipedia-Exotic huggingface dataset:
Washingtoni osariik

Washington on Ameerika Ühendriikide osariik 1889. aastast. Asub USA loodeosas Vaikse ookeani rannikul piirnedes põhjas Kanada Briti Columbia provintsiga, lõunas Oregoni osariigiga, idas Idaho osariigiga. 2012. aasta seisuga elab osariigis 6 897 012 inimest. Levinumad europiidse rassi esindajate päritolud olid 20,9% saksa 12,6% inglise 12,6% iiri 6,2% norra 4,1% ameerika 4,0% prantsuse 3,9% rootsi 3,6% itaalia 3,4% šoti 2,6% šoti-iiri 2,5% hollandi 1,9% poola 1,4% vene 1,2% taani 1,1% walesi 2010. aasta seisuga on suurimad linnad: Osariik jaguneb 39 maakonnaks. 2020 United States Census, vaadatud 20.03.2022. U.S Census Bureau välja otsitud 13.01.11 Office of Financial Management välja otsitud 13.01.11 Washingtoni osariigi koduleht
Esmakordselt

"Esmakordselt" on Erika ja Evald Vainu laul, mis ilmus 1961. aastal. Laulu on esitanud Ivo Linna albumis "Enne ja pärast päeva".
Satelliitside

Satelliitside on raadioside, milles raadiosaatja ja -vastuvõtja vahel kasutatakse sidesatelliitidel paiknevaid retranslaatoreid ehk transpondereid. Maa pinnal asuvad saatjad ja vastuvõtjad võivad olla paiksed või mobiilsed (liikuvad). Sidesatelliidid tiirlevad ümber Maa elliptilisel või ringikujulisel orbiidil. Enamik sidesatelliite tiirleb geostatsionaarsel orbiidil.Geostatsionaarsed satelliidid tiirlevad ekvaatori kohal samas suunas Maa pöörlemisega sellisel kõrgusel (umbes 35 800 km), et nende tiirlemisperiood on 24 tundi. Sel juhul püsib satelliit Maa ühe ja sama punkti kohal. Kasutatakse ka madalamatel kõrgustel (näiteks 1000–1500 km) tiirlevaid satelliite, mille ringorbiidi tasand on ekvaatori suhtes kaldu. Nende vahendusel saab näiteks pidada sidet kaasaskantavate raadiojaamade abil. Satelliitsidet rakendatakse laialdaselt globaalseks andmeedastuseks satelliittelevisioonis, telefonsides, satelliitnavigatsioonis, meteoroloogias, internetis. Satelliitsidet peetakse detsimeeter- ja sentimeeterlainete vahendusel, peamiselt sagedusvahemikus 1,5–30 GHz. Madalama sagedusega lained läbivad hästi atmosfääri, kuid neid mõjutavad maapealsed raadiohäired. Mida kõrgem on sagedus, seda suurem on neeldumine atmosfääris. Satelliitsidet kasutati strateegilise ja taktilise taseme vahel esimest korda aastal 1982 Falklandi sõjas. Satelliittelevisioon Satelliitnavigatsioon Mikrolained Aivar Pau (14. oktoober 2022). "INTERVJUU | Kaptenleitnant Ott Laanemets: Vene allveelaev Keri saare lähistel – kas Eesti suudaks selle hävitada?". Delfi. Vaadatud 14.10.2022. (1953-1956-1959-1963-1966-1974-1978-1982-1986-1993), Recommendation ITU-R V.431-6. Nomenclature of the frequency and wavelength bands used in telecommunications Satelliitside
Etalon

Etalon on mõõtevahend, mida kasutatakse füüsikalise suuruse mõõtühiku või selle suuruse mõne teise väärtuse määratlemiseks, säilitamiseks ja ülekandmiseks näiteks töömõõtevahenditele. Etaloniks võib olla mõõt, mõõteriist, etalonaine või mõõtesüsteem. Etalonaine on materjal või aine, mille ühe või mitme omaduse väärtused on piisavalt ühetaolised ja täpselt määratud, et kasutada seda mõõtevahendite kalibreerimisel, mõõtemeetodi hindamisel, materjali või ainet iseloomustavale suurusele väärtuse omistamisel. Kõige paremate omadustega on rahvusvahelised etalonid (primaaretalonid), mis on aluseks väärtuse ülekandmiseks vastava suuruse teistele etalonidele (sekundaaretalonidele). Rahvusvaheline etalon võimaldab luua jälgitavuse ahela, mis seob mõõtevahendi metroloogilised omadused vastava suuruse primaaretaloniga. Jälgitavus on mõõtetulemuse või etaloni väärtuse omadus, mis võimaldab seda seostada riigi- või rahvusvahelise etaloniga katkematu võrdlusteahela (seosahela) kaudu, kusjuures ahela kõikidel lülidel on teadaolev mõõtemääramatus. Riigisiseselt jagunevad etalonid riigi-, tugi- ja tööetalonideks: riigietalon on etalon, mis on õigusaktiga tunnistatud selles riigis teiste etalonide aluseks vaadeldava suuruse väärtuse omistamisel; tugietalon on etalon, mis on vaadeldavas organisatsioonis parimate metroloogiliste omadustega ja millele tugineb mõõtmine selles organisatsioonis; tööetalon on etalon, mille abil kantakse mõõtühik üle taadeldavale mõõtevahendile; tööetalon on tavaliselt kalibreeritud tugietaloni suhtes. Mõõteseadus Mõõtmised ja mõõtemääramatused Mõõtevahendid
Navigatsioon

Navigatsioon (ladina sõnast navigatio 'laevasõit, meresõit') on vee-, õhu- või kosmosesõiduki kursi ja asukoha määramise õpetus. Üldisemas tähenduses on navigeerimine tee leidmine soovitud kohani: andmeruumis (dokumendis, internetis); topograafilises ruumis (kaardi järgi). navigatsioon navigeerima MereViki: Navigatsioon EKSS: navigatsioon ENE: navigatsioon
Raadionavigatsioon

Raadionavigatsioon on raadioseadmete abil orienteerumine laeva, lennuki vm liikuri juhtimisel. Raadionavigatsiooni peamised vahendid on radar, raadiokaugusmõõtur, raadiomajakas ja raadiopeilingaator. Eristatakse lähi- ja kaugraadiolokatsiooni. Lähiraadiolokatsiooni korral määratakse enda asukoht kaardil raadiopeilingaatoriga mõõdetud raadiomajakate suundade järgi või radariga mõõdetud radiaalkauguste abil. Kaugraadiolokatsiooni korral rakendatakse peamiselt hüperboolimeetodit, mis põhineb asjaolul, et kui kahest raadiomajakast mõõdetud punktide kauguste vahe on jääv, siis moodustavad need punktid tasapinnal hüperbooli. Asukoha määramiseks läheb seega vaja vähemalt kolme majaka signaali. Navigatsioon Raadiomajakas Raadionavigatsioon
Raadiomajakas

Raadiomajakas on raadionavigatsiooniks kasutatav paikne raadiojaam, mis kiirgab kindla sageduse ja kutsungiga raadiosignaali selleks, et liikuv raadioseade saaks kindlaks teha oma asukoha või suuna selle majaka suhtes. Raadiomajaka kiirgus võib olla suunamata ehk ringkiirgus, või suunatud kitsale alale, näiteks laevateele või lennukoridori. Raadiojaam
Maalikunst

Maalikunst on kujutava kunsti liik. Maalikunsti iseloomulikem kujutamisvahend on värv. Maalikunsti viljelev kunstnik on maalikunstnik. akvarell akrüül fresko pastell seko tempera õli jne abstraktne maal maastikumaal meremaal natüürmort portree figuur sõjamaal ajaloomaal olustikumaal allegooriline stseen jne ateljeemaal vabaõhumaal jne laemaal seinamaal tahvelmaal siidimaal jne dekoratiivmaal diptühhon miniatuurmaal monumentaalmaal triptühhon jne
Mustamäe V mikrorajoon

Mustamäe V mikrorajoon on Mustamäe asumi allasum Tallinnas Mustamäe linnaosas, tuntud ka kui Kännu Kuke piirkond[viide?]. Allasum piirneb Mustamäe tee, Keskuse tänava, Eduard Vilde tee ja Sõpruse puiesteega. Allasumis on endine Tallinna 37. Keskkool, mille ees asub 2018. aasta novembris avatud Vilde spordipark. Allasumis tegutsevad lasteaiad Kikas ja Lehola. Seal asub ka Tallinna Lastekodu Väikelaste Turvakodu. Allasumis on mänguväljakud Sõpruse tee 238 ja Vilde spordipargi kõrval. Piirkonnas asub Mustamäe turg ja Mustamäe Zoomaailma lemmikloomapood. Allasumis tegutseb Vilde tee Maxima XX ning Kännu Kuke ärikeskuses mitmesuguseid teenindusettevõtteid. Allasumi vahetus naabruses on Männipark, Männi kohvik, Kuke Hambaravi, RealityGame'i põgenemistuba, Sõpruse Coop, Lime alkoholipood.
Piusa Ürgoru Puhkekompleks

Piusa Ürgoru Puhkekompleks on turismitalu Võru maakonnas Setomaa vallas Piusa jõe ürgorus. Piusa Ürgoru Puhkekompleksi haldab OÜ NAXOS. Piusa Ürgoru Puhkekompleks asub kunagises Väiko-Härma veski asukohas. Väiko-Härma veski asutas 1930. aastate paiku Aleksander Laanberg (hiljem eestistatult Laanemäe), kes omandas ehituskrundi jõe paremal kaldal. Vasakpoolse kalda omaniku Voldemar Videriga sõlmis ta "perve kasutamise" lepingu, makstes selle eest 20 puuda rukkeid aastas. Veskis oli 2 kivipaari. Ühe kivipaariga suudeti tunnis jahvatada 300–400 kg kuivi teri. Peale jahvatuse tehti veel järgmisi teenustöid: laastulöömine, tänu sellele olid ümbruskonna hoonetel katused korda seatud; kreissael oli võimalik valmistada sindleid ja aialippe; höövelmasinat tarvitati ümbruskonna väiksemateks puutöödeks. Veskijärves leidus haugi, ahvenat, lutsu, särge, hõrnast ja vähki. Aastast 1963 läks veski "Võidu" sovhoosi valdusse; möldriks oli kohapeal Kusta Klaas, kes vana asjatundjana seadis kohale tulles veski hästi korda. Veski töötas kuni 1972. aastani. 1946. aastal ehitati veski juurde uus elumaja (praegune puhkemaja), kus perekond Laanemäe elas kuni 1961. aastani. Sellest ajast seisis elumaja tühjana. Pärast mitmeid pärandamisi ja kinkimisi jõudis talu lõpuks Voldemar Laanemäe poja Koidi kätte. Praegune puhkemaja hoone renoveeriti 1999. aastal. Külastajaid hakati selles hoones vastu võtma alates 2000. aastast. Puhkemajas on 4 magamistuba kokku 9 voodikohaga. Majas ja selle ümbruses on Wi-Fi-võrk. Vanasse sepikotta ehitatud saun asub otse jõe kaldal. Ööbida on võimalik ka renoveeritud aidas, kus on 6 voodikohta. Suitsusaun asub eemal majutushoonetest ning moodustab omaette väikese kompleksi koos lõkkeplatsi ja telkimiskohtadega. Suitsusaun on käsitsiraiutud palkidest murukatusega hoone. Majutuseks on kompleksis ka palkidest kämpinguid. Puhkemaja lähedalt viib mööda 15 km pikkune Piusa Ürgoru matkarada. Ümberkaudsed metsad on marja- ja seenerikkad. "Puhkekeskusest". www.puhkemaja.ee.
Pulari keel

Pulari keel kuulub Nigeri-Kongo keelkonna Atlandi-Kongo harusse. Pulari keelt kõneleb peamiselt Fula rahvas Guineas Fouta Jaloni piirkonnas. Pulari või pulaari keelenimetus on mõnes keeles samastatud fula ehk fulbe keelega, kuid "Ethnologue" jagab fula keele(rühma) üheksaks keeleks, mille hulgas pulari ja pulaari omakorda eri keeltena. Pulari keelt on mittekõnelejal raske õppida, kuna keeles on 26 klassi ja ulatuslik sõnavara. Lisaks kasutatakse pulari keeles pikendatud vokaale ja kahekordseid konsonante, et sõnadel vahet teha. Põhiliselt kasutatakse pulari keelt Guineas Fouta Jaloni piirkonnas, kuid lisaks ka Gambias, Guinea-Bissau's, Malil, Senegalis ja Sierra Leones. Pulari keelt kõneleb kokku umbes kolm miljonit inimest, Ethnologue'i andmetel 2 929 200 inimest, kellest enamik ehk 2 550 000 elab Guineas. Arvsõnu kasutatakse pulari keeles inimeste ning asjade ja elusolendite loendamisel erinevalt. Pulari keel pannakse kirja nii nagu seda hääldatakse. Pulari keele ortograafia sai ametliku kinnituse 1966. aastal, kui toimus UNESCO konverents Bamakos ning keel järgib ühe sümboli – ühe heli printsiipi. A, E, I, O, U hääldus on sarnane Itaalia ning hispaania keelele ning seetõttu on nende keelte kõnelejatel pulari keelt lihtne õppida. Häälik C kõlab pulari keeles pigem kui ch ning R, kui hispaania keelest tuttav R. Kahekordsed häälikud, nt AA, näitavad pikka vokaali, kuid kahekordsed konsonandid, nt BB, näitavad rõhulist konsonanti. Pronoomenid "O" võib tähendada "teda" nii mees- kui naissoo puhul. Teiseks, on kaks võimalust öelda "meie". Kui isik, kellega räägitakse on kaasa arvatud, kasutatakse lõppu "en". Kui isik, kellega räägitakse ei ole kaasa arvatud, kasutatakse "men" lõppu. Ainsus Mitmus Mitmus Mitmuse moodustamiseks on pulari keelel samuti oma viis. Kui inglise keeles lisatakse mitmuse puhul sõna lõpule „S“, siis pulari keeles mitmuse moodustamine nii lihtne ei ole. Tavaliselt muutub mitmuse puhul pulari keeles terve sõna. NT ainsus- OTOWAL; mitmus- OTOOJE – auto, autod. Kirjaviis Pulari keel kasutas algselt araabia kirjaviisi (mingites piirkondades siiani), kuid nüüdseks on enamasti üle mindud ladina kirjaviisile. Mi waawataa Pular buy! - Ma ei räägi eriti pulari keelt. Mido waawi Pular seeda tun. - Ma räägin pulari keelt väga vähe. Mi faamaali. - Ma ei saa aru. Hida e jam? - Kas sinuga on kõik korras? Oo-o! - Head aega! "Pular language". Ethnologue.com (inglise keel). Vaadatud 24.11.2013.{{netiviide}}: CS1 hooldus: tundmatu keel (link) http://www.eki.ee/knab/lgv/nka.htm "Pular, the heart language of the fulbe" (inglise keel). Fulbe partners. Originaali arhiivikoopia seisuga 2.12.2013. Vaadatud 24.11.2013.{{netiviide}}: CS1 hooldus: tundmatu keel (link) Herb Caudill, Ousmane Besseko Diallo. "Midho Waawi Pular! Learner's Guide to Pular (Fuuta Jallon)" (PDF) (inglise keeles). Originaali (PDF) arhiivikoopia seisuga 17.07.2012. Vaadatud 24.11.2013.{{netiviide}}: CS1 hooldus: tundmatu keel (link)
Indiana

Indiana on Ameerika Ühendriikide osariik 1816. aastast. Põhjas piirneb Michigani, lõunas Kentucky, läänes Illinois' ja idas Ohio osariigiga. 2010. aasta seisuga elab Indianas 6 483 802 inimest. 2020 United States Census, vaadatud 20.03.2022. Ameerika Ühendriikide Rahvaloenduse Büroo välja otsitud 28.01.11 Indiana osariigi koduleht
Sukuma keel

Sukuma keel on bantu keelte hulka kuuluv keel, mida kõneldakse Tansaania loodeosas, Victoria järve lääne- ja lõunakaldal, paarisaja kilomeetri kaugusel ekvaatorist. Sukuma keel on lähedases suguluses njamvesi keelega – nende sõnavara kattub 80 protsendi ulatuses ning nende kõnelejatel on tihedad etnilised sidemed. Sukuma keele rääkijaid on ligikaudu 5 430 000 ning see arv kasvab pidevalt. Sukuma keele peamised murded on kiya murre ja kigwe murre. Enamik sukuma keele rääkijaid kõneleb ka suahiili keelt. Suahiili keel on Tansaania ainus riigikeel, sukuma keelel puudub ametlik staatus haridus- ja poliitilises sfääris ning suahiili keele poliitilise mõjukuse tõttu on sukumakeelne kirjandus peaaegu olematu. Linnades on inimesi, kes ei räägi sukuma keelt, ning ka maapiirkondades laenavad nooremad inimesed sõnu suahiili keelest. Siiski on sukuma kultuuril rikas suuline rahvapärimus ning lugusid jutustatakse ka lauldes. Sukuma keeles kasutatakse ladina kirja. Sukuma keeles on 7 täishäälikut e vokaali, mida saab hääldada lühidalt ja pikalt: Sukuma keeles kehtib Dahli seadus, mistõttu on seal kasutusel helitud ninahäälikud e nasaalid. Ei ole päris kindel, kas 'c ɟ' kuulub klusiilide või afrikaatide hulka ning kas see on palataalne. Sukuma keeles on lühikestel vokaalidel neli tooni: kõrge, madal, tõusev ja langev. Sukuma keele nimisõna klassi näitavad prefiksid on a-, ɪ- ja ʊ-. Neid kasutatakse kindlates konstruktsioonides. Sukuma keeles esineb sõnajärje tüüp SVO (subjekt, verb, objekt). O dũ saang ile. – Ta leidis meid. Βa gĩ gunaan a. – Nad aitasid üksteist. Wabeja – Aitäh. Tuliho – Tere tulemast Minzi – Vesi The Ethnologue. Sukuma, a Language of Tanzania. Peter K. Austin. Tuhat keelt. Koolibri, 2009. Lk 104. Raymond G. Gordon. The Ethnologue. SIL International, 2005. Lk 205. WALS – The World Atlas of Language Structures English-Sukuma Dictionary
Yangbeni keel

Yangbeni keelt kõneldakse peamiselt Kesk-Kamerunis. Seda nimetatakse ka kalongi, nuasue ja nukalonge keeleks . See kuulub Nigeri-Kordofani keelkonda (peetakse maailma suurimaks keelkonnaks ning Aafrikas kõneldakse selle keelkonna keeli suurimal alal). Yangbeni keele rääkijaid on 2300: Kesk-Kamerunis, Mbamis, Bokitos. See keel on üks elujõulisemaid Kameruni keeli. Yangbeni keel koosneb kolmest dialektist: nukalonge, numende, nutanga. Keel on kasutusel usulistel eesmärkitel ning keele kõnelejad ei usu, et prantsuse keel võiks asendada yangbeni keelt. Yangbeni keel kasutab ladina tähestikku. Yangbeni tähestik koosneb 16 konsonandist ning 7 täishäälikust. A a, B b, D d, E e, ε ε, F f, G g, H h, I i, K k, L l, Mm, N n, Ny ny, Ŋ ŋ, O o, ɔ ɔ, P p, S s, T t, U u, W w, Y y . Yangbeni keelest järgneb peaaegu alati tähtedele N ja M konsonant, mis muudab sõnas häälduse nasaalseks. /Ns/ [ns] kiansε - maja Sõna keskel tekib nasaalne hääldus. Teine iseärasus yangbeni keeles on palatalisatsioon pärast konsonanti. Kui I-täht järgneb konsonandile, siis hääldub see peenendatult. /Tj/ [tj] tiεkiε - kuidas Sõnas tekib palatalisatsioon pärast t-d ning k-d. Keelel on neli kõnetooni. Kõrge toon, madal toon, langev toon ning tõusev toon. Yangbeni keeles on ka eessõnu. Näiteks „na“, mis tähendab koos või sidesõna ja ning „á“, mis tähendab peal või sees. Kuid eessõna „á“ võtab enda ette k-tähe, kui järgnev sõna algab täishäälikuga (nagu inglise keele a/an). Keeles kasutatakse samu kirjavahemärke ning samade tähendustega nagu eesti keeleski (nt punkt, hüüumärk, küsimärk). Samuti võib täheldada ütte eraldamist komaga. Hεn Taat, imεkuεl kiak ? Heh isa, ma sulle tegin mida? Jaanuar: pikítíkítie, oólí ú kutúan (o.1) Veebruar: siɛyɛ, oóli ú kándíɛ (o.2) Märts: ɔnsúmbɔl, oóli ú kátátúɛ (o.3) Aprill: mesiŋ, oóli ú kénie (o.4) Mai: ensil, oóli ú kátánuɛ (o.5) Juuni: ɔsɔn (o.6) Juuli: efute (o.7) August: pisuyú (o.8) September: imɛŋ i puɔs (o.9) Oktoober: imɛŋ i putúk,oóli ú kátíɛ (o.10) November: makandikɛ (o.11) Detsember: pilɔndɔ (o.12) Esmaspäev: móndie (md, m) Teisipäev: muányáŋmóndie (mw, m) Kolmapäev: metúkpíápɛ (et, e) Neljapäev: kúpélimetúkpiapɛ (kl, k) Reede: feléte (fl, f) Laupäev: séselé (ss, s) Pühapäev: sɔndiɛ (sd, s) "Central Yambassa survey report". "Ethnologue. Languages of the World. Yangben". "Eesti Keele Instituut, Kordofani keelkond". "SIL Cameroon branch – Languages and Publications – Languages". "Script Source. Names of Months and Days in Yangben".
Kartoteek

Kartoteek (inglise card index) on sama suurte ja samast materjalist sedelite ehk kaartide kogu, mida kasutatakse sissekannete tegemiseks (kirjendamiseks) ja süstematiseerimiseks. kataloog U. Mereste, 2003. Majandusleksikon. Eesti Entsüklopeediakirjastus. Köide II (N–Y). Lk 327
Mambae keel

Mambae keel (inglise keeles Mambai, Mambae) on Ida-Timoris kõneldav keel, mis kuulub Austroneesia hõimkonna Kesk-Ida-Austroneesia keelkonna Kesk-Malai-Polüneesia keelte Timori-Babari keelerühma. Mambae keel on levinud Kesk-Timori mäestikus, Ermera, Aileu ja Ainaro ringkonnas. 131 000 kõnelejaga on see tetumi keele järel suuruselt teine keel Ida-Timoris. Kasutatakse ladina tähestikku, kuid puudub laialdaselt tunnustatud kirjasüsteem. Võrreldes tetumi keelega on mambae morfoloogiliselt väga väheproduktiivne. Keeles on neli peamist murret: Damata, Lolei, Mambae ja Manua murre. Lisaks on põhjamambae ja lõunamambae keeles olulised erinevused. Mambae keel on elujõuline, seda kasutavad näost näkku suhtlemisel kõik põlvkonnad. Riigi mägiseima piirkonna keelena on mambae killustunud paljudeks kohalikeks murreteks, mis jaotuvad lõuna- ja põhjagruppi. Kui lõunamambae murretes on jäänud austroneesia konsonant /p/ puutumatuks (näit. pat 'neli'), siis põhja murretes muutub konsonant /p/ f-ks (fat). Lõuna murretes on paljud sõnad lühenenud nii sünkoobiliselt kui ka apokoobiliselt. Näiteks Ainaro piirkonna murde sõnad lel 'päike' ja tor 'aasta' on Aileu ringkonna Remexia piirkonna murdes vastavalt lelon ja tonan. Ka arvsõnades on erinevusi. Arvsõnad 1−10: Aileu murdes: 1 − id 2 − ru 3 − teul 4 − fat 5 − lim 6 − neen 7 − hiut 8 − woulu 9 − sia 10 − sakul Ainaro murdes: id, rua, tel, pat, lim, lim-nain-ide, lim-nai-rua, lim-nai-tel, lim-nai-pata, sagúl (6−9 on nö viiendnumbrid) suu – kukun juuksed – ulun habe – kukunhulun silm – matan isik, persoon – ema toit – sauna halb – klau pime, nägemisvõimetu − matan klau puhuma – fu sööma – mu lööma – bob ujuma – nain 998 000 elanikuga Ida-Timoris on 15−25 põliskeelt, mis jagunevad omavahel mitte suguluses olevate paapua ja austroneesia keelte vahel. Ulatusliku kokkupuute tõttu − nii samasse keelkonda kui ka erinevatesse keelkondadesse kuuluvate keelte vahel − on neil palju tüpoloogilisi sarnasusi: ühine sõnavara, fonoloogilised lihtsustused, vähe- või mitteproduktiivne morfoloogia, sarnased grammatilised süsteemid aspekti, aja ja kõneviisi kategoorias ning passiivi puudumine. Kuid austroneesia keeled (sh mambae keel) on rangelt SVO-lausestruktuuriga, paapua keeled aga SOV sõnajärjega. http://www.eki.ee/knab/lgv/anec.htm http://www.ethnologue.com/language/mgm http://www.ramelau.com/articles/facts.html http://www.ling.hawaii.edu/ldtc/languages/mambae/Mambae%20Language.htm[alaline kõdulink] "Arhiivikoopia". Originaali arhiivikoopia seisuga 16. september 2014. Vaadatud 25. novembril 2013.{{netiviide}}: CS1 hooldus: arhiivikoopia kasutusel pealkirjana (link) Timor Lorosae: Language Situation; Encyclopedia of Language & Linguistics (Second Edition) 2006, 718–719 http://www.sciencedirect.com.ezproxy.utlib.ee/science/article/pii/B0080448542048586[alaline kõdulink]
Kaupmees

Kaupmees on laiemas tähenduses kaubandusega elukutseliselt tegelev inimene ehk kaubandustööline; kitsamas tähenduses on kaupmees isik, kes oma nimel sõlmib kaubanduslikke tehinguid. kaupleja U. Mereste, 2003. Majandusleksikon. Eesti Entsüklopeediakirjastus. Köide II (N–Y). Lk 351
Plastika

Plastika (vanakreeka sõnast plastikē) on skulptuuriliik, mille puhul kuju valmistatakse plastilisest materjalist (savi, plastiliin). Plastilisus kui inimkeha painduvusel ja liikumise siserütmidel põhinev spetsiifiline väljendusviis on oluline liikumiskunstides (pantomiim).
Purepetša keel

Purepetša keel (varem ka tarasko keel; inglise keeles Purepecha, Tarascan, Tarasco) on Põhja-Ameerika sugulaskeelteta indiaani keel Purepetša keelt kõneldakse põhiliselt Mehhikos, täpsemalt Michoacánis, Pátzcuaro järve aladel, Cuanajo kagualadel ja Zipiajo põhjapoolsetel aladel. Räägitakse vähesel määral ka USA-s. Eri allikates andmed varieeruvad. 2005. aasta andmetel on Purepetša keele kõnelejaid 175,000. [4] üks – ma kaks – tsimani kolm – tanimu neli – tʰámu viis – iumu kuus – kuimu seitse – iumu tsimani kaheksa – iumu tanimu üheksa – iumu tʰámu kümme – témbini On olemas veel keskvokaalid /e ja o/, mis on haruldased. /o/ on eriti haruldane. Kõrget keskvokaali esineb pea iga kord pärast /s/ või /ts/-i. Sõna viimane vokaal öeldakse tavaliselt n-ö sosinal või ei hääldata üldse. Erand on siis, kui sõna on lause lõpus. Vokaalide jada esineb harva. Purepetša keeles puuduvad külghäälikud. Keeles on suur hispaania mõju. Iamendu k'uiripuecha janguarhiparini ka majku jarhati ka jurhimbekuecha jingoni kueraaηasondikso ka. Tähendus: Kõik inimesed sünnivad vabade ja võrdsetena oma väärikuselt ja õigustelt. ("Inimõiguste ülddeklaratsioon", artikkel 1) Purepetša keeles kasutatakse foneetilist kirjaviisi. Arvude lugemisel on aluseks arv 20 (vigesimal ehk kahekümnendsüsteem). Paljud purepetša keele kõnelejad laenavad suured arvud hispaania keelest. Purepetša keel oli Tarascani osariigi põhikeeleks. Selle tõttu nimetatakse seda vahel ka tarascani keeleks. Purepetša keele hiilgeaeg oli aastatel 1400–1521, mil seda kõneldi kõige enam. [5] [1] [2] [3] "Arhiivikoopia". Originaali arhiivikoopia seisuga 2. detsember 2013. Vaadatud 25. novembril 2013.{{netiviide}}: CS1 hooldus: arhiivikoopia kasutusel pealkirjana (link) http://www.omniglot.com/writing/purepecha.htm
Kindlustusasutus

Kindlustusasutus (ka: kindlustusselts; inglise keeles insurance company, insurer, underwriter) on selts, mis müüb kindlustusvõtjatele kindlustusi. Eesti esimene kindlustusselts – Tallinna Vastastikune Kindlustusselts – asutati 1866. aastal. U. Mereste, 2003. Majandusleksikon. Eesti Entsüklopeediakirjastus. Köide II (N–Y). Lk 367
Surmaorg

Surmaorg (inglise keeles Death Valley) on org Ameerika Ühendriikide California osariigis Mojave kõrbes. Seal asub USA madalaim punkt (86 m merepinnast madalamal) ja seal registreeriti 10. juulil 1913 maailma kõrgeim õhutemperatuur looduses (56,7 °C). Org on ka väga sademevaene, aasta keskmine sademete hulk on alla 50 mm. Surmaoru põliselanikud on tümpisa šošoni indiaanlased. 'Highest temperature on Earth' as Death Valley, US hits 54.4C, BBC News, 17. august 2020
Kiosk

Kiosk (ka: müügiputka) on väike paviljonilaadne kerge ehitis, kus müüakse ajakirjanduse väljaandeid (ajalehti ja ajakirju), tükikaupu (snäkke ja jooke) ja muud pudi-padi. Kioskikaubanduse ajalugu ulatub Euroopas 19. sajandisse, mil seni peamiselt kuninglikke parke kaunistanud idamaises stiilis ilu- ja meelelahutusotstarbeliste paviljonide eeskujul hakati püstitama kergeid ehitisi ka kaubandustegevuseks. AS Uus Vargamäe kiosk-kohvik Tallinnas Tammsaare pargis (2018) Endine kiosk laste mängumajana U. Mereste, 2003. Majandusleksikon. Eesti Entsüklopeediakirjastus. Köide II (N–Y). Lk 374
Ērberģe

Ērberģe on küla (vidējciems) Lätis Aizkraukle piirkonnas, Mazzalve valla halduskeskus. Asub Dienvidsusēja jõe kaldal. Aastatel 2009–2021 jäi asula Nereta piirkonda. Ērberģes asub endise Ērberģe mõisa (Herbergen) süda, mõisa peahoones on praegu põhikool. Asulas on ka luterlik kirik. Aastal 2015 oli külas 348 elanikku, aastal 2022 oli elanikke 312. Ērberģe kirik Sild üle Dienvidsusēja Vietvārdu datubāze